उदयपुर में राज्यमंत्री मसीह बोले- केन्द्र सरकार अपनी कमियां छिपाने के लिए लोगों को उलझाने में लगी
स्वैच्छिक क्षेत्र विकास केंद्र के चेयरमैन (राज्यमंत्री) मुमताज मसीह ने कहा कि यूनिफॉॅर्म सिविल कोड जनता का ध्यान भटकाने के लिए एक शिगूफा है।
स्वैच्छिक क्षेत्र विकास केंद्र के चेयरमैन (राज्यमंत्री) मुमताज मसीह ने कहा कि यूनिफॉॅर्म सिविल कोड जनता का ध्यान भटकाने के लिए एक शिगूफा है।
सोमवार शाम को उदयपुर यात्रा पर आए मसीह सर्किट हाउस में प्रेस कॉन्फ्रेंस में कहा कि केन्द्र की नरेन्द्र मोदी सरकार अपनी कमियां छिपाने के लिए एनआरसी की तरह यूनिफॉॅर्म सिविल कोड को सामने लाए है ताकि देश की जनता इसमें उलझकर रह जाए।
एक सवाल के जवाब में मसीह ने कहा कि केन्द्र सरकार एक-दूसरे को उलझाने में लगी है। प्रधानमंत्री ने युवाओं को हर साल दो करोड़ लोगों को रोजगार देने की बात कही लेकिन आज तक युवा इंतजार ही कर रहा है। वे बोले कि आर्मी में कई पद खाली पड़े है लेकिन सरकार भर नहीं रही है।
उन्होंने कहा कि अपने ही बातों को दबाने के लिए ये इस तरह की चीजे लाते है ताकि जनता दूसरी बाते भूल जाए। ये सरकार आज तक यूनिफॉॅर्म सिविल कोड का ड्राफ्ट सामने लेकर नहीं आई है।
उन्होंने कहा कि स्वैच्छिक क्षेत्र विकास केंद्र के जरिए एनजीओ व अन्य संगठनों को एक छतरी के नीचे लेकर आए है। इनके जरिए ही राज्य सरकार की योजनाओं को आमजन तक पहुंचाया जा रहा है।
उन्होंने बताया कि अब तक राज्य के 7 जिलों में विकास केंद्र द्वारा दो दिवसीय संवाद कार्यक्रमों का आयोजन किया जा चुका है और अब डूंगरपुर व बांसवाड़ा में इसी सप्ताह में यह आयोजन होने जा रहा है। इसके बाद अब प्रशिक्षण का कार्यक्रम भी होगा।
इससे पूर्व सर्किट हाउस पहुंचने पर मसीह का इस केन्द्र के सदस्य पंकज कुमार शर्मा, सत्यनारायण मंगरोरा, शहर अध्यक्ष गोपाल शर्मा, पूर्व विधायक त्रिलोक पूर्बिया, अजय सिंह, शांता प्रिंस, रंजना साहू, संदीप गर्ग, प्रमोद वर्मा आदि ने स्वागत किया।